SARL nuus Sondag 08 Jun 2014 


Goeiemore en welkom, jy luister na ZS6SRL die amptelike stem van die Suid 
Arikaanse Radio liga. Jy kan nou luister na ons weeklikse nuus uitsending gelees 
deur (naam, roepsein en @OTH waar 
toepaslik). Die Suid-Afrikaanse Radioliga saai elke Sondag om 08:15 plaaslike 
tyd `n nuusbulletin in Afrikaans en om (08:30 plaaslike tyd in Engels uit op HF 
en verskeie BHF en UHF herhalers landswyd. Vir Echolink luisteraars is daar 
'n herleiding deur ZSOJPL 


Hierdie oudio bulletin kan afgelaai word vanaf die SARL se webblad by 
www.sarl.org.za `n 'Teksweergawe van hierdie en vorige bulletins kan ook van 
hierdie webblad afgelaai word en jy kan ook inteken om nuwe bulletins per e 
pos te ontvang. 


Let asb daarop dat alle web en epos adresse slegs in die gedrukte weergawe van 
die bulletin sal verskyn en nie tydens die oudio nuus gelees sal word nie. 


Ons begin vanmore se bulletin met `n stil sleutel: Dit is met leedwese dat 
ons via Oom George Honniball ZS6NE verneem dat die sleutel van Gert White 
ZSGAGJ, in die ouderdom van 93 jaar, op Maandag 2 Junie stil geword het. 
Gert was ten tyde van sy afsterwe woonagtig op Baberton. Sy afsterwe volg na 
'n siekbed van ongeveer 3 jaar. 


Ons innige simpatie aan Gert se familie en vriende 
** Pouse 

—— In vandag se nuus 

HABEX word volgende Saterdag gelanseer 

'n Nuwe 5MHZ baken in Switserland 

KARTS baken weer die week op die lug 

asook al die plaaslike nuus 


—— Na `n suksesvolle toets op 31 Mei is die HABEX span gereed om volgende 
Saterdag 14 Junie hul ding te doen. Die HABEX ballon sal omstreeks 06:00 
plaaslike tyd vanaf die Klerksdorp lughawe gelanseer word . Die verrigtinge 
behoort teen 14:00 plaaslike tyd ten einde te loop. 


Amateurs word versoek om reëlings met plaaslike skole te tref ten einde leerders 
na hul radio kamers te nooi. Die HABEX eksperiment stel hom ten doel om 
bewustheid ten opsigte van elektriese tegnologie te kweek. Daar word tans sterk 
op hierdie vak in die huidige kurrikulum gefokus. 


Van die eksperimente aan boord die vlug is `n papegaai herhaler wat op 
437,9MHZ sal uitsaai, maak seker jy wag vir die biep biep toon voordat jy jou 
boodskap stuur. Die vlug kan ook deur die aprs.fi webblad gevolg word. Plaas 
ZSGERB11 of ZSGERBOS in die soek hokkie 


Nog `n eerste sal die hoë hoogte sweeftuig wees wat in samewerking met 
HousedHack in Centurion as deel van die ballon se loonvrag gelanseer sal word. 
n skakel na hul webblad is beskikbaar in die gedrukte weergawe van hierdie 
nuusuitsending. 


—— Tesame met die HABEX ballon vlug is daar ook ` n interessante foto kom- 
petisie waar fantastiese pryse gewen kan word. Die kompetisie word in twee 
kategorie beoordeel en die wenner in elke kategorie stap weg met ` n Timewave 
59-- Digitale Oudio prosesseerder ter waarde van R 1500.00 Hierdie kompetisie 
is oop vir almal 


** Kategortie een fokus op die meeste leerders in my hok. Die foto moet al die 
leerders asook die APRS opsporingstelsel op die agtergrond vertoon. Die naam 
en roepsein van die betrokke radioamateur asook die van die leerders en die 
skole waar hul betrokke is, moet ook saam met die inskrywing ingestuur word. 


** En dan kategorie twee fokus op die koelste HABEX 09 radio kamer. Die koel 
wat hierna verwys word, het egter niks met die eintlike temperatuur te doen né 
maar eerder met die aantrekingswaarde van die vertrek. Die foto hiervan sal 
tipies die radioamateur en die leerlinge op die mees innoverende manier waarop 
die vlug gevolg kan word. Die naam en roepsein van die betrokke radioamateur 
asook die van die leerders en die skole waar hul betrokke is, moet ook saam met 
die inskrywing ingestuur word. 


Die sluitingsdatum vir hierdie kompetisie is16 Junie 2014 en inskrywings moet 
gestuur word aan zs6erb@gmail.com. Die fotos moet asseblief nie meer as 1 
mega greep oorskry nie. 


—— Vanuit Switserland berig die Amateur Radio Newsline dat `n nuwe 5 MHz 
baken vanaf 1 Junie om 00:00 UTC op die lug is. Alhoewel die 60 meter band 
nog nie in Switserland geproklameer is nie het die Sursee Amateur radio klub 
die gebruik van 5291KHz bewerkstellig. 


Die klub reken die sein van hierdie baken sal regoor Switserland gehoor kan 
word en het ook gevra dat internasionale stasies moet luister vir hulle baken en 
seinraporte aan hulle kan deurstuur. Die bakenroepsein is HB9AW 


—— Die Kemptonpark Amateurradio tegniese vereniging berig dat hulle 
gedurende die eerste deel van hierdie week ook hulle eksperimentele baken op 
5250kHz weer op die lug sal hê. Die baken maak hoofsaaklik van die WSPR 
programmatuur gebruik wat gratis van die internet bekom kan word. Jy kan 
ook op die SARL se voortplanting afdeling van die webblad meer te wete kom 
oor hoe om die programmatuur op te stel en te gebruik. 


Die uitslae van die pret gedeelte van die toon aan dat 37 stasies gedurende 
die naweek aktief was met 11 wat logstate ingestuur het. Die deelnemers wat 
logstate ingestuur het, kan binnekort hul spesiale deelnemers sertifikate in die 
POS verwag 


Die foto s van deelnemers wat hul radio kamers uitbeeld sal tydens die komende 


RTA beoordeel word en daar sal ook meer terugvoer oor hierdie besonderse 
naweek tydens hierdie geleentheid bekend gemaak word. 


Jy is ingeskakel op `n nuusbulletin van die Suid-Afrikaanse Radio Liga en ons 
gaan nou voort met nuus vanaf die liga 


—— Die mees onlangse fakture vir lidmaatskap hernuwing is die afgelope week 
uitgestuur aan lede. Hierdie fakture dek die 2014/ 2015 boekjaar. Lede met, wie 
dit finansieel moeilik gaan kan nou ook die faktuur in drie gelyke dele betaal. 
Die betalings moet dan nou, aan die einde van Junie en aan die einde van 
Julie gemaak word. Laat weet asseblief die kantooradministrateur indien jy van 
hierdie opsie gebruik wil maak deur `n e-pos te stuur. 


Die raad het dit goedgedink om die lidmaatskap fooi nie te verhoog nie maar om 
eerder die intekening tot die Radio ZS as ` n individuele item te stel. Indien jy 
dus die gedrukte weergawe van die Radio 7S verkies sal die intekenfooi daarvoor 
R150.00 beloop. Die e-weergawe van die tydskrif is gratis beskikbaar aan alle 
lede deur die SARL webtuiste. 


—— Die Suid-Afrikaanse Amateurradio Ontwikkelings Trust het ook laat weet 
dat voornemende kandidate vir die Oktober RAE wat onder die ouderdom van 
26 jaar is kan aansoek doen om ` n Tony Reumerman beurs. 


Die beurs waarde beloop R 1000.00 en sluit die volle opleiding en eksamen fooi 
asook die eerste jaar se lisensie fooie in. As bonus sal kandidate wat deur hierdie 
beurs die eksamen aflê en ` n “B” simbool of beter verwerf ook ` n basiese ARRL 
antenne handboek ontvang. Die waarde van hierdie boek beloop `n stewige R 
350.00. Kandidate wat kwalifiseer hiervoor moet `n afskrif van hul uitslae aan 
die SAARDT voorlê. Jy kan meer oor hierdie beurs te wete kom op die deur 
die webtuiste te besoek.Die sluitingsdatum vir beursaansoeke is reeds 30 Junie 
2014 


—— Die eerste SARL Radio Tegnologie in Aksie simposium word Saterdag 21 
Junie by die Universiteit van Kwa Zulu Natal aangebied. Daar word oor `n wye 
verskeidenheid onderwerpe gepraat en heelwat hiervan word ook deur praktiese 
demonstrasies toegelig. 


Vind die volledige program asook intekenvorms op die SARL se webblad, kies die 
Radio Tegnologie in Aksie skakel aan die linkerkant van die tuisblad of versoek 
dat die inligting per e pos aan jou gestuur word deur bloot `n epos aan die 
organiseerders te stuur. Plaas RTA Durban in die onderwerplyn van jou epos 


—— Die Suid-Afrikaanse Amateurradio Ontwikkelingstrust beskik tans oor heel- 
wat interessante boeke in hul boekwinkel. Besoek hul webblad om meer uit te 
vind. 


—— Vanmiddag kan jy deelneem aan die ZS4 naelloop, `n pretaktiwiteit wat 
daarop gemik is om kontakte tussen radio amateurs in die Vrystaat en die res 
van Suider-Afrika te bevorder. Die naelloop vind plaas tussen 14:00 en 15:00 
UTC met foon aktiwiteit op 7130 tot 7190kHz en gelykgolf tussen 7000 en 


70AOkHGZ. Logstate moet voor of op 16 Junie aan zsdsrk@gmail.com gestuur 
word. Sertifikate vir 1ste 2de en 3de plekke. 


—— Dan het ons inligting ontvang dat daar verskeie pieke gedurende die 
komende langnaweek geaktiveer sal word onder die SOTA vaandel. Vanaf 
Secunda hoor ons dat Gert, ZS6GC, Lucas, ZS6ACT, Sid, ZSBAYGC, Adele, 
ZSSAPT, Willie, ZSGWBT, Hoffie, ZS6BAB en Christo, ZR6LJK, Wynberg, 
MP-O005 wil aktiveer op Saterdag 14 Junie en op Sondag 15 Junie, beplan hulle 
om Kanonkop, MP-007 te aktiveer. Hulle hoop ook om Maandag 16 Junie by 
Ossewakop, MP-O004 aan te doen. Luister gerus op 7O90kHz, 14 160kHz en ook 
op 145,525mHz of jy nie dalk met hulle kan kontak maak nie. Hulle beplan om 
elkeen van die dae so na, 09:00 plaaslike tyd aktief te raak. 


Sid, ZS6GAYC, en Adele, ZSSAPT, beplan ook om so paar pieke later dieselfde 
week te aktiveer en hulle het Mount Anderson, MP-O0? in hul fisier 


Dan het Dennis, ZS4BS, planne om Mount Paul, FS-012 op Saterdag 14 Junie 
vanaf so (09:30 plaaslike tyd op 7 090, 14 160 kHz en 145,500 MHz te aktiveer. 
Daar bestaan ook `n moontlikheid dat hy Platberg, FS-004 op Sondag 15 Junie 
kan aktiveer. 


Daar word gehoop dat hierdie naweek ook die eerste piek tot piek kontakte 
sal oplewer op Saterdag 14 Junie 2014. Daar is ook `n uitdaging aan ander 
amateurs gerig om pieke in hul omgewing te aktiveer. Daar is meer inligting 
beskikbaar op die webadres in die gedrukte weergawe van die bulletin. Hou ook 
die Zone 38 Facebook-blad en die SARL webblad dop vir meer inligting. 


Jy is ingeskakel op ZS6SRL en ons kyk voorts na Hannes Coetzee ZS6OBZP se HF 
voortplanting voorspelling. Hannes berig dat die verwagte sonaktiwiteitsvlak 
laag gaan wees. Al die sigbare sonvlekke is tans stil en stabiel. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 50. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net 'n kortkop agter behoort te wees. 


Besoek gerus die webtuiste spaceweather.sansa.org.za vir meer inligting. 


Dagboek v Vanmiddag, Sondag 8 Junie kan jy deelneem aan die ZS4 naelloop, 
17 Junie is wêreld @RP dag 19 tot 22 Junie is dit die SARL se top band @OSO 
geleentheid, op Saterdag 21 Junie kan amateurs in die Durban area die RTA 
bywoon, en 21 asook 22 Junie is die ARRL veld dag geleentheid 


Ons sluit vanmore se bulletin met ` n terugblik op ons hoofberig: 


Die HABEX ballon sal eerskomende Saterdag die 14de Junie omstreeks 06:00 
plaaslike tyd vanaf die Klerksdorp lughawe gelanseer word . Die verrigtinge 
behoort teen 14:00 plaaslike tyd ten einde te loop. Amateurs word versoek om 
reëlings met plaaslike skole te tref ten einde leerders na hul radio kamers te 
NOOI.. 


Dit bring ons dan aan die einde van hierdie Suid-Afrikaanse Radioliga nuusbul- 
letin, vind meer uit oor hierdie en ander nuus deur die SARL se webtuiste te 
besoek. 


Luister elke Sondagoggend om 10:00 Plaaslike tyd na “Amateur Radio Today”. 
Daar is herleiding op 7 082, 7 205 en 17 660 kHz `n potgooi deur Dick, ZS6RO 
en herleiding op verskeie BHF en UHF frekwensies regoor die land `n Heruit- 
sending vind op Maandae om 18:30 plaaslike tyd op 3 230 kHz plaas. Ons 
ontvang graag jou sein rapporte, kommentaar en voorstelle, stuur `n e-pos aan 
artoday(@sarl.org.za. 

Sentech borg die uitsendings op die nie-amateurfrekwensies. 


Die SARL se nuusdiens nooi klubs en individue om nuusbrokkies van belang 
vir radioamateurs en kortgolfluisteraars in te dien. Plaas nuusberigte - indien 
moontlik - in beide Engels en Afrikaans op die webtuiste onder die newsinbox 
skakel nie later as die Donderdag wat die bulletindatum voorafgaan nie. 


Ons benodig ook voortdurend die dienste van bekwame nuusopstellers, vertalers 
en proeflesers. Indien jy kan behulpsaam wees met van hierdie take kontak 
asseblief die sekretaris van die SARL via epos En daarmee kom ons aan die 
einde van hierdie nuusuitsending van die Suid Afrikaanse Radio Liga saamgestel 
en geredigeer deur Dawie Conradie ZR6DHGC 


Die Afrikaanse nuusspan groet nou en wens jou `n mooi week toe. Totsiens 
Webtuistes en epos adresse genoem in hierdie bulletin: 


SARL website www.sarl.org.za 

SARL Newsinbox www.sarl.org.za/newsinbox.asp RTA Email adress 
rta@sarl.org.za 

SARL Office admin admin@sarlorg.za Housedhack www.housedhack.co.za 
SOTA Info www.zsdbfn.co.za/sota.asp 

SAARDT Bookshop www.amateurradio.org.za/books.htm 


